ZurichNLP/romansh-municipal-text-corpus huggingface dataset:
Rumantsch: Sche las vischnauncas ed il cantun vegnan alla conclusiun ch'els vulan buca surprender sezs l'ovra electrica ni gestiunar ella sur in'unitad giuridica controllada dad els, san els dar ad in tierz ina concessiun per il diever futur, sco igl ei stau il cass entochen ussa. Quei tierz sa esser u il concessiunari actual ni era in niev concessiunari. Sche la concessiun vegn dada al concessiunari actual, vegnan las vischnauncas (ed il cantun) a renunziar da far diever dil dretg da retuorn dils implonts e seschar indemnisar a moda commensurada per quella renunzia. Al concessiunari actual ston els dar ina concessiun nova a norma dallas prescripziuns hodiernas. A basa da quellas sa l'ovra electrica vegnir gestiunada vinavon per il temps determinau ella concessiun. Ei vala surtut era d'examinar l'opziun da dar la concessiun ad in niev concessiunari resp. ad ina nova societad. A quella nova societad san sper las vischnauncas ed il cantun era ils acziunaris d'entochen ussa ni auters partenaris industrials esser participai. En quella moda sa il maun public (vischnauncas e cantun), cumparegliau cun oz, separticipar a moda optimada alla nova societad (nova concessiunaria) ed alla valurisaziun da quella ed il medem mument profitar dalla savida dils partenaris industrials (sco societaris supplementars dalla nova concessiunaria).
Deutsch: Kommen die Gemeinden und der Kanton zum Schluss, dass sie das künftige Kraftwerk nicht sel-ber oder über eine von ihnen beherrschte Rechtseinheit betreiben wollen, können sie – wie dies bisher der Fall war – einem Dritten eine Konzession für die künftige Nutzung erteilen. Die-ser Dritte kann entweder der bisherige Konzessionär oder auch ein neuer Konzessionär sein. Im Falle der Konzessionserteilung an den bisherigen Konzessionär werden die Gemeinden (und der Kanton) auf die Ausübung des Heimfallrechts verzichten und sich für diesen Verzicht angemessen entschädigen lassen. Dem bisherigen Konzessionär wird eine neue Konzession nach Massgabe der heutigen Vorschriften erteilt, gestützt auf welche dieser das Kraftwerk für die festgelegte Konzessionsdauer weiter betreiben kann. Zu prüfen ist vor allem auch, die Konzession einem neuen Konzessionär bzw. einer neuen Gesellschaft zu übertragen. An dieser neuen Gesellschaft können neben den Gemeinden und dem Kanton auch bisherige Aktionäre oder andere Indust-riepartner beteiligt sein. Auf diese Weise kann sich die öffentliche Hand (Gemeinden und Kan-ton) an der neuen Gesellschaft (neue Konzessionärin) beteiligen und an deren Wertschöpfung im Vergleich zu heute optimiert partizipieren und gleichzeitig vom Knowhow der Industriepart-ner (als zusätzliche Gesellschafter der neuen Konzessionärin) profitieren.
Rumantsch: Il mument han las vischnauncas concessiunarias en emprema lingia da decider co rispunder alla damonda dall'OEZ dils 8 d'avrel 2021 da renovar las concessiuns existentas. Ei setracta da determinar da principi, sch'ellas vulan
Deutsch: Im jetzigen Zeitpunkt geht es für die Konzessionsgemeinden im Wesentlichen darum, zu ent-scheiden, wie sie das Gesuch der KWZ vom 8. April 2021 um Erneuerung der bestehenden Kon-zessionen beantworten. Es geht um eine grundsätzliche Weichenstellung, ob
Rumantsch: Sche las vischnauncas concessiunarias sedecidan da principi per la varianta digl agen diever ni da dar la concessiun ad in niev concessiunari, ston ellas refusar la damonda dall'OEZ da renovar la concessiun. La consequenza ei ch'ellas ston far diever dil dretg da retuorn dils implonts existents, per che quels sappien vegnir surdai al niev concessiunari.
Deutsch: Sofern sich die Konzessionsgemeinden im Grundsatz für die Variante der Eigennutzung oder für eine Konzessionserteilung an einen neuen Konzessionär entscheiden, müssen sie das Gesuch der KWZ um eine Konzessionserneuerung abschlägig beantworten. Dies hat gleichzeitig zur Folge, dass der Heimfall hinsichtlich der bestehenden Anlagen auszuüben sein wird, damit diese dem neuen Konzessionär überlassen werden können.
Rumantsch: Cunquei ch'ei setracta il mument mo (denton tonaton) da preparar il terren, sto il diever futur aunc buc esser determinaus en tut ils detagls; per realisar la varianta optimala, qvg. per negoziar e determinar las cundiziuns d'utilisaziun cun in concessiunari futur, resta aunc temps avunda. Per rispunder alla damonda da principi eis ei necessari da considerar differents facturs e criteris che vegnan presentai e giudicai el suandont.
Deutsch: Da es zum jetzigen Zeitpunkt vorerst nur (aber immerhin) um eine Weichenstellung geht, braucht die genaue Ausgestaltung der künftigen Nutzung noch nicht im Detail bekannt zu sein; für die Umsetzung der Bestvariante, d.h. für das Aushandeln und Festlegen der Nutzungsbedin-gungen mit einem künftigen Konzessionär, bleibt noch genügend Zeit. Die Beantwortung der Grundsatzfrage hängt ab von verschiedenen Faktoren und Kriterien, die nachfolgend dargestellt und beurteilt werden.
Rumantsch: La strategia cantunala davart la forza hidraulica 2022 – 2050, elavurada dalla regenza e sustenida dil cussegl grond ella sessiun dil fevrer 2022, prevesa ina midada da rolla dallas vischnauncas concessiunarias e dil cantun pertuccont il diever dalla forza hidraulica indigena. Els duein buca selimitar mo all'incumbensa da dar concessiuns dil dretg dallas auas a tiarzs e survegnir per quei in'indemnisaziun en fuorma da tscheins d'aua (l'altezia san els ultra da quei buc influenzar). Els duein a media vesta surprender la rolla dad «acturs producents sin fiera», quei vul gir ch'els san el futur valurisar a moda optimada la resursa naturala sco purtadra d'energia egl interess dalla publicitad grischuna. Ina tala rolla activa dil maun public premetta denton che las vischnauncas concessiunarias disponien ensemen cun il cantun da participaziuns da maioritad a societads d'ovras electricas.
Deutsch: Die von der Regierung erarbeitete und vom Grossen Rat in der Februarsession 2022 unterstütz-te Wasserkraftstrategie 2022 bis 2050 sieht einen Rollenwechsel der Konzessionsgemeinden und des Kantons bei der Nutzung der einheimischen Wasserkraft vor. Sie sollen sich nicht nur darauf beschränken, Dritten Wasserrechtskonzessionen zu erteilen und dafür eine Entschädigung in Form von Wasserzinsen zu erhalten (auf deren Höhe sie ausserdem keinen Einfluss haben). Sie sollen vielmehr mittelfristig die Rolle als «produzierender Marktakteur» einnehmen, was be-deutet, dass die natürliche Ressource Wasserkraft als Energieträger künftig im Interesse der Bündner Allgemeinheit optimiert in Wert gesetzt werden kann. Eine solche aktive Rolle der öffentlichen Hand setzt jedoch voraus, dass die Konzessionsgemeinden zusammen mit dem Kan-ton über Mehrheitsbeteiligungen an Kraftwerksgesellschaften verfügen.
Rumantsch: La strategia davart la forza hidraulica duei tenor l'intenziun dalla regenza e dil cussegl grond vegnir realisada en coordinaziun e cunvegnientscha denter las vischnauncas concessiunarias ed il cantun. Els decidan el rom da lur dretgs da suveranitad e lur cumpetenzas mintgamai en atgna responsabladad. Lur interess e finamiras ein en bia puncts semeglionts e selain aunc optimar en cass ch'ins sedecida per in proceder communabel. Risguardond la strategia cantunala davart la forza hidraulica e cun resalva d'ina examinaziun approfundada dalla rentabilitad, eis ei pia indicau da nezegiar vinavon la forza dall'aua entras il maun public, denton cun novs partenaris. Sut quei aspect eis ei pia da refusar la damonda dall'OEZ da renovar la concessiun.
Deutsch: Die Umsetzung der Wasserkraftstrategie soll gemäss Absicht von Regierung und Grossem Rat in Koordination und Absprache zwischen Konzessionsgemeinden und Kanton erfolgen. Sie ent-scheiden im Rahmen ihrer Hoheitsrechte und Zuständigkeit je eigenverantwortlich. Ihre Inte-ressen verlaufen über weite Strecken indessen im Rahmen ähnlich gelagerter Stossrichtungen und Ziele und lassen sich bei einem gemeinsam erarbeiteten Zusammenwirken zusätzlich opti-mieren. Mit Blick auf die Wasserkraftstrategie des Kantons steht somit – unter Vorbehalt einer vertieften Prüfung der Wirtschaftlichkeit – die Weiterführung der Wasserkraftnutzung durch die öffentliche Hand unter Mitwirkung neuer Partner im Vordergrund. Die Anfrage der KWZ um Konzessionserneuerung ist unter diesem Aspekt deshalb abzulehnen.
Rumantsch: Ils implonts dall'OEZ produceschan en media ver 550 uras gigawatt electricitad ad onn. Els ein en in bien stadi ed ils cuosts da producziun muntan il mument a ca. 4,5 rp./kWu (= media dils davos diesch onns da fatschenta), quei ch'ei fetg favoreivel. La sanaziun dall'aua restonta ei succedida e las ulteriuras mesiras per sanar las midadas dalla deflussiun ein introducidas. Ultra da quei eis ei buca da quintar cun prescripziuns rigurusas en connex cun il dretg digl ambient en cass d'in concessiunament niev che savessen influenzar considerablamein la rentabilitad. Il menaschi sa vegnir menaus vinavon per gronda part cun ils implonts existents e cun la producziun da tochen dacheu.
Deutsch: Die Kraftwerksanlagen der KWZ weisen eine durchschnittliche jährliche Energieproduktion von ca. 550 GWh auf. Die Anlagen des Werks befinden sich in einem guten Zustand und die Geste-hungskosten belaufen sich zurzeit auf ca. 4,5 Rp./kWh (Durchschnitt der letzten zehn Geschäfts-jahre), was ausgesprochen günstig ist. Die Restwassersanierung ist erfolgt und die weiteren Sa-nierungsmassnahmen für Schwall/Sunk sowie Geschiebetrieb sind eingeleitet. Ausserdem ist im Falle einer Neukonzessionierung nicht mit einschneidenden umweltrechtlichen Auflagen zu rechnen, welche die Wirtschaftlichkeit wesentlich beeinträchtigen könnten. Der Betrieb kann weitestgehend mit den bestehenden Anlagen und der bisherigen Produktion weitergeführt werden.
Rumantsch: Cun far diever dil dretg da retuorn dils implonts vegnan era buc impedi ils projects d'amplificaziun actuals dall'OEZ, il conduct da transmissiun Lumnezia ed igl alzament dil mir da fermada a Val S. Pieder. La concessiun dils dretgs dallas auas per utilisar las auas ella Lumnezia Sura (concessiun per il conduct da transmissiun) ei avon maun; ella ha denton aunc buca vigur legala. Cun elavurar la concessiun transitoria all'OEZ han ins cumpletau las concessiuns existentas cun ina disposiziun che reglescha la relaziun denter il diever existent e la concessiun transitoria. Tenor quella disposiziun supplementara (ch'ei aunc buc en vigur) san las vischnauncas decider libramein il mument che las concessiuns existentas scadan, sch'ellas vulan renovar la concessiun cun l'OEZ ni cun in'autra societad; schizun ina publicaziun ei pusseivla. Per il conduct da transmissiun ei in eventual niev concessiunari obligaus da concluder in partenadi d'utilisaziun cun l'OEZ. L'OEZ sa pia, sch'ella vul, realisar il conduct da transmissiun sco previu el rom dallas cunvegnas existentas, e quei independentamein dil niev concessiunari dils implonts actuals.
Deutsch: Die Ausübung des Heimfallrechts steht sodann den aktuellen Ausbauvorhaben von KWZ, nament-lich der Überleitung Lugnez sowie der Staumauererhöhung in Vals, nicht entgegen. Die Wasser-rechtsverleihung für die Nutzung der Gewässer im oberen Lugnez (Überleitungskonzession) liegt vor; sie ist allerdings noch nicht rechtskräftig. Ausserdem wurde mit der KWZ gleichzeitig mit der Überleitungskonzession ein Nachtrag zu den bestehenden Wasserrechtskonzessionen ver-einbart, welcher das Verhältnis zwischen der bestehenden Nutzung und der Überleitungskonzes-sion regelt. Laut diesem (allerdings nicht rechtskräftigen) Nachtrag steht es den Gemeinden bei Ablauf der bestehenden Konzessionen frei, die Verleihung mit der KWZ oder einem Dritten zu erneuern; selbst eine Ausschreibung ist möglich. Ausserdem besteht eine Verpflichtung eines allfällig neuen Konzessionärs, mit der KWZ hinsichtlich der Überleitung eine Nutzungspartner-schaft einzugehen. Der heutigen KWZ steht es somit frei, die Überleitung Lugnez wie vorgese-hen im Rahmen der bestehenden Vereinbarungen zu realisieren, und zwar unabhängig davon, wer der neue Konzessionär der heute bereits bestehenden Anlagen ist.
Rumantsch: Cun far diever dil dretg da retuorn vegn era igl alzament dil mir da fermada a Val S. Pieder buc impedius. Sche quel vegn realisaus avon che las concessiuns currentas scadan, san ins concluder per las investiziuns corrispundentas ina cunvegna d'indemnisaziun dalla valur restonta denter las vischnauncas ed il cantun d'ina vart e l'OEZ da l'autra vart (sco igl ei gia succediu per las investiziuns currentas). Aschia eis ei garantiu che l'OEZ vegn indemnisada per las investiziuns d'amplificaziun buc amortisablas en connex cun igl alzament dil mir da fermada.
Deutsch: Eben so wenig steht die Ausübung des Heimfalls einer Staumauererhöhung in Vals entgegen. Wird diese vor Ablauf der laufenden Konzessionen realisiert, kann bezüglich der entsprechen-den Investitionen zwischen den Gemeinden und dem Kanton einerseits und der KWZ anderer-seits eine Restwertvereinbarung abgeschlossen werden (wie dies als vergleichbarer Sachverhalt bereits für die laufenden Investitionen geschehen ist). Damit wird sichergestellt, dass die KWZ für nicht amortisierbare Erweiterungsinvestitionen in Form der Staumauererhöhung schadlos gehalten wird.
Rumantsch: Ord vesta economica ein ils implonts dall'OEZ senza dubi attractivs. Ils cuosts da producziun ch'ein adina considerablamein pli bass che la valur sin fiera (quei ch'ei buc il cass tier tut las ovras electricas) possibiliteschan el futur renditas interessantas per il gestiunari, perquei ch'ils cuosts da renovaziun ein surveseivels ed ins sa quintar tendenzialmein cun prezis d'electricitad pli aults grazia al basegns d'electricitad carschent en Svizra. Il potenzial da rendita sco tal dependa fermamein dils prezis d'electricitad futurs. Perquei eis ei buca pusseivel da far oz indicaziuns pli exactas. Las premissas per in menaschi rentabel ein denton dadas en vesta dils cuosts da producziun interessants e dils implonts efficients. Rescas considerablas ein ultra da quei buc eruiblas.
Deutsch: Aus wirtschaftlicher Sicht sind die Kraftwerksanlagen der KWZ zweifellos attraktiv. Gestehungs-kosten, die stets deutlich unter dem Marktwert liegen (was nicht bei allen Wasserkraftwerken der Fall ist), ermöglichen auch in Zukunft interessante Renditen für den Betreiber, zumal der Erneuerungsaufwand überschaubar ist und aufgrund des steigenden Strombedarfs in der Schweiz auch von eher steigenden Strompreisen ausgegangen werden kann. Eine genaue Ermittlung des Ertragspotentials hängt in starkem Mass von der künftigen Strompreisentwicklung ab und ist deshalb heute nicht möglich. Allerdings sind die Voraussetzungen für einen auch in Zukunft ren-tablen Betrieb mit den interessanten Gestehungskosten und dem leistungsfähigen Werk jeden-falls gegeben. Nennenswerte Risiken sind zudem nicht ersichtlich.
Rumantsch: En vesta al potenzial economic sco era allas schanzas e rescas ein ils implonts dall'OEZ ordvart interessants. Suenter che las vischnauncas concessiunarias ed il cantun ein informadas davart l'indemnisaziun ch'els han da pagar sut il tetel «valur restonta» e considereschan quella sco commensurada (cf. la lit. c sutvart), han els grond interess da surprender ils implonts hidraulics e da transferir quels ad ina nova societad, alla quala els vegnan a surdar ina nova concessiun. Pertuccont il menaschi dall'ovra electrica e la commercialisaziun dall'energia vegnan ils novs partenaris a secunvegnir communablamein el rom dalla nova societad. Els san sebasar sin constellaziuns ed applicaziuns gia existentas en relaziuns semegliontas. Pusseivel eis ei era che l'energia che stat a disposiziun allas vischnauncas ed al cantun vegn surlaschada ad in partenari industrial e ch'els survegnan da quel in'indemnisaziun commensurada (cun ni senza alimentaziun da cumponentas dalla fiera).
Deutsch: Unter dem Blickwinkel des wirtschaftlichen Potentials und einer Chancen-/Risikoabwägung stel-len die Kraftwerke der KWZ eine sehr interessante Anlage dar. Nachdem auch die zu leistende Entschädigung unter dem Titel «Restwert» bereits feststeht und angemessen ist (vgl. nachste-hend lit. c), haben die Konzessionsgemeinden und der Kanton ein erhebliches Interesse daran, die Werksanlagen zu übernehmen und in eine neue Gesellschaft – unter Erteilung einer neuen Konzession an diese Gesellschaft – einzubringen. Hinsichtlich des Kraftwerkbetriebs und der Energieverwertung werden sich die neuen Partner im Rahmen der neuen Gesellschaft gemein-sam gegenseitig zu verständigen haben. Dabei kann auf bereits bestehende Konstellationen und Handhabungen in ähnlichen Verhältnissen abgestellt werden. Denkbar ist dabei auch, dass die den Gemeinden und dem Kanton zur Verfügung stehende Energie einem Industriepartner über-lassen wird und diese sich dafür eine angemessene Entschädigung (mit oder ohne Einspeisung von Marktkomponenten) zusprechen lassen.
Rumantsch: La finala eis ei era impurtont da risguardar ch'ils recavs fiscals dils implonts electrics allas vischnauncas ein sesbassai marcantamein ils davos onns e ch'ils tscheins d'aua vegnan buc ad esser incontestai el futur. Ord vesta dallas vischnauncas fa ei perquei senn da saver separticipar el futur alla valurisaziun dall'energia da participaziun. Der Lagerplatz ist vom 8. bis 28. Juli 2024 jedoch bereits reserviert.
Deutsch: Schliesslich ist zu berücksichtigen, dass die Steuererträgnisse der Gemeinden aus den Wasser-kraftanlagen in den letzten Jahren markant gesunken und die Wasserzinsen in Zukunft nicht un-bestritten sein werden. Aus Sicht der Gemeinden macht es deshalb Sinn, in Zukunft an der Wertsteigerung der Beteiligungsenergie partizipieren zu können.
Rumantsch: Sco menziunau han las vischnauncas concessiunarias, il cantun Grischun e l'OEZ concludiu gia igl onn 2018 ina cunvegna davart la valur restonta. Quella reglescha d'in maun las indemnisaziuns per las investiziuns da renovaziun il mument che la concessiun scada e da l'auter maun l'indemnisaziun commensurada dils implonts electromecanics. Ella determinescha la summa che las vischnauncas ed il cantun han da pagar (mintgamai per la mesadad) igl onn 2037 all'OEZ per surprender tut ils implonts. L'indemnisaziun determinada ella cunvegna munta a CHF 18.7 miu.; duas posiziuns ein denton aunc aviartas e vegnan presumablamein ad augmentar l'indemnisaziun. Risguardond il fatg ch'ils implonts ein en in bien stadi e che la producziun actuala sa vegnir mantenida e menada vinavon sin quella basa, ei quell'indemnisaziun commensurada.
Deutsch: Wie bereits ausgeführt, haben die Konzessionsgemeinden, der Kanton Graubünden sowie die KWZ im Jahre 2018 eine Restwertvereinbarung abgeschlossen, welche zum einen die Entschädi-gungen von Erneuerungsinvestitionen per Konzessionsende und zum anderen die angemessene Entschädigung für die elektromechanischen Anlageteile per Saldo aller Ansprüche regelt. Damit steht fest, mit welchem Betrag die Gemeinden und der Kanton (je hälftig) die KWZ im Jahre 2037 für die Übernahme der gesamten Anlagen entschädigen müssen. Die Entschädigung beläuft sich gemäss Restwertvereinbarung auf CHF 18.7 Mio., wobei dort noch zwei Positionen offen sind, welche erwartungsgemäss zu einer Erhöhung der Entschädigung führen werden. Unter Be-rücksichtigung, dass sich die Anlagen in einem guten Zustand befinden und auf dieser Grundlage die bisherige Produktion weitergeführt werden kann, ist diese Entschädigung als angemessen anzusehen.
Rumantsch: Per quei motiv propona la suprastonza communala da refusar la damonda dall'OEZ da renovar las concessiuns actualas e da communicar alla petenta che la vischnaunca Ilanz/Glion ei buca promta da renovar las concessiuns existentas. Il medem mument duein ils puncts centrals dil proceder futur vegnir defini – el senn d'ina incumbensa politica dallas votantas e dils votants per mauns dalla corporaziun dallas vischnauncas concessiunarias.
Deutsch: Aus diesem Grund beantragt der Gemeindevorstand, das Gesuch der KWZ um Erneuerung der bisherigen Konzessionen abzulehnen und der Gesuchstellerin mitzuteilen, dass die Gemeinde Ilanz/Glion zu einer Erneuerung der bestehenden Konzessionen nicht bereit ist. Gleichzeitig sollen – im Sinne eines politischen Auftrages der Stimmberechtigten an die KOKWZ – die Eck-punkte für das weitere Vorgehen im Hinblick auf das anvisierte Ziel definiert werden.
Rumantsch: El rom dalla decisiun da principi davart la renovaziun dalla concessiun el senn dad art. 58 al. 2 LDA va ei aunc buca per exequir il dretg da retuorn dils implonts. Sche la vischnaunca sedecida da buca renovar la concessiun cun il concessiunari actual, fa ella denton silmeins implicitamein ina declaraziun davart il diever dil dretg da retuorn. En quei senn va ei per dapli che mo per la damonda da menar tractativas en vesta alla renovaziun dalla concessiun, per la quala la suprastonza communala fuss cumpetenta tenor art. 10 al. 3 LDAG. La decisiun da principi ha ina considerabla dimensiun politica e finanziala, cunquei che la vischnaunca decida era davart igl ulteriur proceder. Sin fundament dalla purtada e muntada dalla decisiun eis ei perquei giustificau ed indicau da schar votar all'urna davart la decisiun da principi.
Deutsch: Beim Grundsatzentscheid über die Konzessionserneuerung im Sinne von Art. 58 Abs. 2 WRG geht es noch nicht um die eigentliche Ausübung des Heimfallrechts. Für den Fall, dass sich die Gemeinde gegen eine Konzessionserneuerung mit dem bisherigen Konzessionär entscheidet, wird damit zumindest implizit aber eine Aussage über die Ausübung des Heimfallrechts gemacht. In diesem Sinn geht es beim Grundsatzentscheid um mehr als nur um die Frage der Aufnahme von Verhandlungen im Hinblick auf die Konzessionserneuerung, für welche gemäss Art. 10 Abs. 3 BWRG der Gemeindevorstand zuständig wäre. Der Grundsatzentscheid hat eine erhebliche poli-tische und finanzielle Dimension, zumal die Gemeinde auch über das weitere Vorgehen befin-det. Insoweit ist es aufgrund der Tragweite und der Bedeutung des Entscheides gerechtfertigt und begründet, den Grundsatzentscheid durch die Urnengemeinde fällen zu lassen.
Rumantsch: Sche las votantas ed ils votants approbeschan all'urna las suandontas propostas, vegn la suprastonza communala ad instradar ils ulteriurs pass ensemen cun las autras vischnauncas concessiunarias (a moda coordinada sur la corporaziun dallas vischnauncas concessiunarias) ed en cunvegnientscha cun il cantun. Ei setracta d'evaluar la structura da participaziun futura, da definir in partenari adattau ni eventualmein plirs partenaris adattai per la gestiun dall'ovra electrica e da preparar las basas da concessiun necessarias per far diever da quella. Aschispert che tut las cundiziuns generalas per nezegiar vinavon las auas ed ils implonts ein negoziadas, suondan las votaziuns en tut las vischnauncas concessiunarias. En quella fasa setracta ei da decider davart la nova concessiun dil dretg dallas auas e parallelamein era da far diever dil dretg da retuorn, per ch'ils implonts sappien vegnir transferi alla nova societad gestiunaria.
Deutsch: Stimmt die Urnengemeinde den nachfolgenden Anträgen zu, wird der Gemeindevorstand zu-sammen mit den anderen Konzessionsgemeinden (koordiniert über die KOKWZ) und in Abspra-che mit dem Kanton die weiteren Schritte in die Wege leiten. Dabei wird es darum gehen, die künftige Beteiligungsstruktur zu evaluieren, einen oder allenfalls mehrere geeignete Partner für den weiteren Betrieb zu definieren und die für die weitere Nutzung notwendigen konzessions-rechtlichen Grundlagen aufzuarbeiten. Sobald die gesamten Rahmenbedingungen für die weite-re Nutzung der Gewässer sowie der Anlagen ausgehandelt sind, folgen die Abstimmungen in allen Konzessionsgemeinden. Es wird dann darum gehen, über die neue Wasserrechtsverleihung zu befinden und parallel dazu gleichzeitig auch den Heimfall auszuüben, damit die Anlagen auf die neue Betreibergesellschaft übertragen werden können.
Rumantsch: Sebasond sin las explicaziuns precedentas propona la suprastonza communala al parlament communal, applicond art. 58a al. 2 LDA, da prender il suandont conclus per mauns dalla cuminonza dallas votantas e dils votants all'urna:
Deutsch: Gestützt auf die vorstehenden Ausführungen beantragt der Gemeindevorstand dem Ge-meindeparlament in Anwendung von Art. 58a Abs. 2 WRG folgenden Beschluss zuhanden der Urnengemeinde zu treffen: